Document ID: 32003R1847

32003R1847
L 269/3
SLUŽBENI LIST EUROPSKE UNIJE
20.10.2003.
UREDBA KOMISIJE (EZ) br. 1847/2003
od 20. listopada 2003.
o privremenom odobrenju novog korištenja dodatka hrani za životinje i o trajnom odobrenju već odobrenog dodatka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Direktivom Komisije 2003/7/EZ (2), a posebno njezin članak 3., članak 9.d stavak 1. i članak 9.e stavak 1.,
budući da:
(1)
Direktiva 70/524/EEZ predviđa da novo korištenje već odobrenog dodatka hrani za životinje zahtijeva odobrenje Zajednice.
(2)
U slučaju dodataka hrani za životinje iz dijela II. Priloga C Direktivi 70/524/EEZ koji uključuju enzime može se privremeno odobriti novo korištenje dodatka hrani za životinje ako su ispunjeni uvjeti utvrđeni tom Direktivom i ako se može razumno pretpostaviti, s obzirom na postojeće rezultate, da pri korištenju u hranidbi životinja ima jedan od učinaka iz članka 2. točke (a) te Direktive. Takvo privremeno odobrenje može se izdati za razdoblje ne dulje od četiri godine.
(3)
Enzim naveden u Prilogu I. ovoj Uredbi (enzim) bio je prvi put privremeno odobren za piliće za tov Uredbom Komisije (EZ) br. 1436/98 (3), nakon pozitivnog mišljenja Znanstvenog odbora za hranidbu životinja (SCAN), a posebno u pogledu sigurnosti proizvoda. Privremeno odobrenje za taj dodatak hrani za životinje bilo je produljeno do 30. lipnja 2004. Uredbom Komisije (EZ) br. 2200/2001 (4).
(4)
Proizvođač je dostavio nove podatke kao potporu zahtjevu za proširenje odobrenja za korištenje enzima na purane za tov.
(5)
Procjena zahtjeva za odobrenje podnesenog u vezi s novim korištenjem enzima pokazuje da su ispunjeni uvjeti predviđeni Direktivom 70/524/EEZ za privremeno odobrenje.
(6)
27. ožujka 2003. SCAN je izdao povoljno mišljenje o sigurnosti enzima za purane za tov pod uvjetima utvrđenim u ovoj Uredbi.
(7)
Direktiva 70/524/EEZ predviđa da dodaci hrani za životinje iz dijela II. Priloga C toj Direktivi mogu biti odobreni bez vremenskog ograničenja ako su ispunjeni uvjeti utvrđeni člankom 3. stavkom (a).
(8)
Mikroorganizam naveden u Prilogu II. ovoj Uredbi (mikroorganizam) bio je privremeno odobren prvi put Uredbom Komisije (EZ) br. 1436/98, nakon pozitivnog mišljenja SCAN-a, a posebno u pogledu sigurnosti proizvoda. Privremeno odobrenje mikroorganizma bilo je produljeno do 30. lipnja 2004. Uredbom (EZ) br. 2200/2001.
(9)
Proizvođač je dostavio nove podatke kao potporu zahtjevu za odobrenje mikroorganizma bez vremenskog ograničenja.
(10)
Procjena zahtjeva za odobrenje podnesenog u vezi s mikroorganizmom pokazuje da su ispunjeni svi uvjeti koji se traže za odobrenje bez vremenskog ograničenja kako je predviđeno Direktivom 70/524/EEZ.
(11)
2. prosinca 2002. SCAN je izdao pozitivno mišljenje o učinkovitosti mikroorganizma pod određenim uvjetima utvrđenim u ovoj Uredbi.
(12)
Stoga je primjereno odobriti korištenje enzima za purane za tov na razdoblje od četiri godine, a korištenje mikroorganizma za prasad do 35 kg treba odobriti vremenski neograničeno.
(13)
Procjena dvaju zahtjeva pokazuje da su potrebni određeni postupci da bi se radnici zaštitili od izlaganja enzimu i mikroorganizmu. Takva se zaštita osigurava primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (5).
(14)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Dodatak hrani za životinje koji pripada skupini „enzimi” naveden u Prilogu I. odobrava se za korištenje kao dodatak hrani za životinje pod uvjetima određenim u tom Prilogu.
Članak 2.
Dodatak hrani za životinje koji pripada skupini „mikroorganizmi” naveden u Prilogu II. odobrava se za korištenje kao dodatak hrani za životinje pod uvjetima određenim u tom Prilogu.
Članak 3.
Ova Uredba stupa na snagu trećeg dana nakon dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. listopada 2003.

Labels: 3
16
17
6